**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

27. januára 2012

**Odpočet plnenia Priorít BSK 2009-2013**

**Stav k 31.12.2011**

Materiál predkladá: Materiál obsahuje:

Ing. Bystrík Žák 1. Návrh uznesenia

riaditeľ Úradu 2. Dôvodová správa

Bratislavského samosprávneho kraja 3. Samotný text materiálu

4. Stanoviská komisií

Zodpovedný:

Mgr. Peter Húska

poradca predsedu

poverený riadením Odboru komunikácie a propagácie

Bratislavského samosprávneho kraja

Spracovateľ:

Mgr. Peter Húska

poradca predsedu

poverený riadením Odboru komunikácie a propagácie

Bratislavského samosprávneho kraja

Bratislava

január 2012

N á v r h u z n e s e n i a

**UZNESENIE č. .......... / 2012**

zo dňa 27.01.2012

Zastupiteľstvo Bratislavského samosprávneho kraja po prerokovaní materiálu :

**berie na vedomie**

Informáciu „Odpočet plnenia Priorít BSK 2009-2013“ - Stav k 31.12.2011

**D ô v o d o v á s p r á v a**

Zastupiteľstvo Bratislavského samosprávneho kraja (ďalej „Zastupiteľstvo BSK“) schválilo dňa 24.06.2011 uznesením č.56/2011*“Návrh Priorít Bratislavského samosprávneho kraja 2009 – 2013“.* V zmysle uvedeného uznesenia predkladá Úrad Bratislavského samosprávneho kraja ročné odpočty plnenia priorít, aktuálny odpočet k termínu 31.12.2011. Odpočet priorít je urobený podľa *Strategických zámerov a Programových cieľov* v jednotlivých oblastiach pôsobnosti Bratislavského samosprávneho kraja a zaznamenáva aktivity a kroky na úrovni Zastupiteľstva BSK, predsedu BSK a Úradu BSK smerujúce k ich napĺňaniu.

|  |
| --- |
| **D O P R A V A  A  Ú Z E M N É P L Á N O V A N I E** |

|  |  |
| --- | --- |
| **STRATEGICKÉ ZÁMERY** | **PROGRAMOVÉ CIELE** |

|  |  |
| --- | --- |
| **Výstavba diaľničného obchvatu D4 a dobudovanie kolektorov na diaľnici D1** | * podpora čo najskoršieho dokončenia celého úseku obchvatu a odstraňovanie potenciálnych administratívnych prekážok výstavby, * podpora budovania kolektorov na D1, ako napríklad v úseku Triblavina, |

* Zastupiteľstvo BSK schválilo 15.12.2010 materiál *„Návrh na splnomocnenie predsedu Bratislavského samosprávneho kraja konať v rámci procesu prípravy a výstavby diaľničného obchvatu D4*“. Uznesením č. 97/2010 udelili poslanci predsedovi BSK mandát na „konanie vo veci odstránenia všetkých potenciálnych prekážok ohrozujúcich proces prípravy a výstavby diaľničného obchvatu D4“.
* 1.augusta 2010 bol za účasti ministra dopravy, predstaviteľov NDS, predsedu BSK, primátora Stupavy otvorený diaľničný privádzač, respektíve križovatka „Stupava juh“ v rámci D4, ktorý okrem iného zjednodušuje dopravu medzi Stupavou a spoločnosťou Volkswagen, čo má pozitívny dopad aj na zamestnanosť a mobilitu zamestnancov v súvislosti s rozširovaním výroby v danej spoločnosti.
* Na spoločnej tlačovej konferencii 16.11.2011 minister dopravy a predseda BSK avizujú spoločný postup pri výstavbe novej diaľničnej križovatky Triblavina a kolektorov, ktorá by zásadným spôsobom zlepšila dopravu v obciach Chorvátsky Grob, Slovenský Grob, Bernolákovo, Ivanka pri Dunaji a mesta Svätý Jur a odľahčila dopravu v smere Vajnory- čierna Voda. Výsledkom je schválenie „*Zmluvy o spolupráci medzi MDVRR SR, Národnou diaľničnou spoločnosťou, a.s. a Bratislavským samosprávnym krajom pri plnení úloh súvisiacich s prípravou, výstavbou a odovzdaním stavby diaľničnej križovatky Triblavina ako súčasti pripravovanej stavby D1 Bratislava – Trnava, rozšírenie na 6 – pruh + kolektory“, (ďalej len „Zmluva“).* Zastupiteľstvom BSK 09.12.2011 a uznesením č.92/2011 bol daný mandát predsedovi BSK k podpisu tejto Zmluvy. V zmysle Zmluvy vyplýva pre BSK záväzok „zabezpečiť v časovom horizonte 2013 až 2020 prepojenie ciest I/61 a II/502 s križovatkou Triblavina na D1, v závislosti na možnostiach rozpočtu BSK a majetkoprávnom vysporiadaní“.

|  |  |
| --- | --- |
| **Výstavba rýchlostnej komunikácie R7** | * koordinácia  postupov s dotknutými obcami, mestom a štátom, * spolupráca pri zvyšovaní priepustnosti Ulice svornosti, |

* Na Úrade BSK sa 23.06.2010 uskutočnilo stretnutie za účasti predsedu BSK, zamestnancov odboru dopravy BSK, zástupcov NDS, zástupcov SSC, starostov a primátora za mikroregión Pridunajsko, na ktorom im bola prezentovaná aktuálna situácia vo výstavbe D4 a R7. Z výstavbou R7 sa má začať v roku 2013.
* Dňa 11.02.2011 bolo na Ministerstve dopravy, výstavby a regionálneho rozvoja podpísané „*Memorandum o spolupráci týkajúcej sa dopravno-technického riešenia cesty I/63 v úseku Bratislava – Dunajská Lužná“* medzi ministerstvom, SSC, BSK a Hlavným mestom Bratislava. Na základe memoranda poskytol štát na rozšírenie Ulice svornosti 3,8 mil. EUR na 4,5 km medzi Bratislavou a Rovinkou. Rozšírený úsek bol otvorený za účasti signatárov 10.10.2011.

|  |  |
| --- | --- |
| **Výstavba mosta Záhorská Ves - Angern** | * presadiť v novom programovacom období zámer výstavby v rámci cezhraničnej spolupráce, |

* Pre budúce obdobie Program cezhraničnej spolupráce Slovenská republika – Rakúsko 2013 – 2018 pripravuje BSK projekt pri predpokladanom spolufinancovaní na strane BSK vo výške 40 tisíc EUR, čo je 5% z predpokladanej sumy určenej pre BSK na realizáciu tohto projektu.

|  |  |
| --- | --- |
| **Výstavba obchvatu Sv. Jura, Pezinka a Modry** | * koordinácia postupov pri spustení výstavby najmä z hľadiska územných konaní, |

* V januári 2012 prebiehajú stretnutia s predstaviteľmi miest a obcí BSK k územnému plánu regiónu a k územnému generelu dopravy.
* Pezinok a Modra sú pripravené na realizáciu.

|  |  |
| --- | --- |
| **Rozšírenie cesty I/61 Bratislava - Senec na 4 prúdovú komunikáciu so severným obchvatom Senec-Blatné** | * naštartovanie prípravy projektu, |

* Obchvat je súčasťou územného generelu dopravy, diskusia so zástupcami miest a obcí

BSK bude prebiehať počas januára.

|  |  |
| --- | --- |
| **Realizácia železničného koridoru TENT-17** | * podpora a participácia na realizácii celého projektu, * spustenie výstavby filiálky v Novom Meste, * v nadväznosti na projekt podpora ďalších lokálnych   dopravných riešení, zlepšujúcich dopravnú obslužnosť regiónu, |

* Realizácia železničného koridoru TENT-17 si vyžaduje spoluprácu a participáciu naprieč miestnou, regionálnou, národnou ako aj nadnárodnou úrovňou. Pre tento účel bola vytvorená pracovná skupina, ktorá sa zaoberá prípravou materiálov, podmienkami žiadostí o nenávratný finančný príspevok NFP a komplexnými rozpočtovými, právnymi ako aj technickými analýzami. V tejto pracovnej skupine sú zástupcovia Bratislavského samosprávneho kraja, mesta Bratislavy, Ministerstva dopravy, výstavby a regionálneho rozvoja SR, Železníc SR a konzultačných firiem. Mimo tejto pracovnej skupiny sa predseda a odborníci BSK zúčastňujú rokovaní na nadnárodnej úrovni na pôde Európskej komisie ako napríklad 29.06.2011, kedy spoločne predseda BSK, primátor Bratislavy a zástupcovia ministerstva dopravy spoločne obhajovali projekt pred expertmi v Bruseli.
* Dňa 31.10.2011 bola na BSK ako špeciálnemu dráhovému úradu doručená žiadosť o vystavenie stavebného povolenia spojeného s prekládkou trolejových vedení a napájajúcich káblov na uliciach Šancova a Vajnorská. Vzhľadom na fakt, že dokumentácia nebola kompletná BSK dňa 25.11. 2011 prerušili konanie na 60 dní. V súčasnosti stavebník ŽSR disponuje kompletnou dokumentáciu a BSK začne stavebné konanie v prvej polovici mesiaca január 2012. Podľa dohodnutého harmonogramu prác je nutné, aby ŽSR ako oprávnený žiadateľ v rámci Operačného programu doprava predložil na schválenie žiadosť o nenávratný finančný príspevok spolu s povinnými prílohami, ktorých súčasťou je i štúdia uskutočniteľnosti ako aj štúdia nákladov a výnosov najneskôr do konca marca 2012.
* Mestská časť Bratislava - Nové Mesto dňa 13.12.2011 schválila predaj a prenájom pozemkov nevyhnutných pre výstavbu železničného koridoru.
* K projektu TEN-T sa pripravujú ďalšie projekty dopĺňajúce systém integrovanej verejnej dopravy v Bratislavskom kraji. Jedná sa o projekty vybudovania prestupných terminálov v okresných mestách Pezinok, Malacky, Senec. Vybudovanie záchytných parkovacích miest a prestupných terminálov na okraji hl. mesta Bratislavy. Pre zastrešenie komunikačného rámca nevyhnutného v projekte integrovanej dopravy bude vytvorený dispečerský systém v odhadovanom horizonte 2 rokov.

|  |  |
| --- | --- |
| **Integrácia verejnej osobnej dopravy** | * zachovanie a postupná modernizácia železničnej dopravy Záhorská Ves – Zohor, * zvážiť spustenie železničnej dopravy na trase Záhorská Ves   Plavecký Mikuláš,   * podpora opatrení na odľahčenie dopravy na vstupoch do hlavného mesta, * spustenie integrovanej dopravy „ *jeden lístok v celom kraji*“ * zvážiť model zapojenia pravidelnej lodnej dopravy najskôr ako doplnkovej turistickej služby najmä v oblasti Pridunajska, |

* BSK v spolupráci s partnermi a obcami Záhorskou Vsou a Vysokou pri Morave pripravil pri 100. výročí trate medzi Zohorom a Záhorskou Vsou ale aj Zohorom a Plaveckým Mikulášom jazdu historickým vlakom 02.12.2011 za účasti starostov a obyvateľov obcí okresu Malacky a primátora Stupavy. Jazda bola nielen prejavom úcty voči historickému dedičstvu ale deklarovala snahu BSK o zachovanie a modernizáciu trate a jej zakomponovania do integrovanej verejnej dopravy na území BSK.
* BSK ako jediný spomedzi samosprávnych krajov financuje, respektíve spoločne so ŽSR spolufinancuje koľajovú prepravu osôb na trati Záhorská Ves - Zohor. Aktuálna dohoda medzi BSK a ŽSR garantuje okrem iného cestujúcim vyšší komfort, z dôvodu používania novej železničnej súpravy na tejto trati. Prevádzka trate je spolufinancovaná BSK vo výške 278 tisíc EUR a je započítaná v podprograme 7.1.
* Železničná trať medzi Záhorskou Vsou a Plaveckým Mikulášom, v časti Zohor- Plavecký Mikuláš bude zahrnutá do územného generelu dopravy a v budúcnosti by mala byť prepojená až do Trstína v Trnavskom samosprávnom kraji.
* Spustenie integrovanej dopravy „ *jeden lístok v celom kraji*“ pozostáva z nasledovných projektov :
* **Projekt:** Zriadenie jednotného informačného systému v pôsobnosti Bratislavského samosprávneho kraja*.* Pripravená žiadosť o NFP v rámci výzvy OPBK za účelom realizácie projektu na schválenie zastupiteľstvom BSK 27.januára 2012. Rozpočet projektu na predfinancovanie projektových aktivít v rokoch 2012-2013 vo výške 1 300 000,- EUR, pričom spolufinancovanie projektov ostáva vo výške 5 % z celkových oprávnených výdavkov projektov, t.j. 65 000,- EUR.
* **Projekt:** Zriadenie jednotného tarifného systému BID u správcu železničnej infraštruktúry - Železníc Slovenskej republiky. Pripravená žiadosť o NFP v rámci výzvy OPBK za účelom realizácie projektu na schválenie zastupiteľstvom BSK 27.januára 2012. Rozpočet projektu na predfinancovanie projektových aktivít v rokoch 2012-2013 vo výške 536 000 EUR, pričom spolufinancovanie projektov ostáva vo výške 5 % z celkových oprávnených výdavkov projektov, t.j. 26 800 EUR.
* **Projekt: „**Propagácia zavádzania integrovaného dopravného systému v pôsobnosti Bratislavského samosprávneho kraja“. Návrh na schválenie predloženia žiadosti o NFP v rámci výzvy OPBK za účelom realizácie projektu „Propagácia zavádzania integrovaného dopravného systému v pôsobnosti Bratislavského samosprávneho kraja“ pripravený na podanie 27.1.2012 do zastupiteľstva. Rozpočet projektu je 250 000 EUR z toho 5% spolufinancovanie BSK z celkových oprávnených výdavkov v min. výške 12 500 EUR.
* Dňa 13.12.2011 bolo daných do prevádzky 205 označovačov lístkov do prímeských autobusov prepravcu Slovak Lines, a.s. zabezpečujúcu prímeskú dopravu v BSK.
* V roku 2010 a 2011 sa uskutočnilo niekoľko prezentačných a informačných stretnutí medzi potenciálnym prevádzkovateľom „dunajského taxíka“ a odbornými zamestnancami BSK s cieľom prevádzkovania lodnej dopravy v smere Bratislava – Hamuliakovo. Pre náročné finančné parametre neprišlo k ďalšiemu posunu. BSK v minulých rokoch spolufinancoval prepravu turistov loďou do Danubiany v rámci podpory cestovného ruchu.

|  |  |
| --- | --- |
| **Koordinácia odpadového hospodárstva na území BSK** | * aktívna spolupráca s mestami a obcami pri plánovaní a umiestňovaní skládok, |

* Zastupiteľstvo BSK schválilo 26.02.2010 materiál *„Informácia o súčasnom stave v kauze Pezinská skládka odpadov – nová jama a o možnostiach vstupu BSK do riešenia kauzy“.* V zmysle predmetného uznesenia č.14/2010 sa BSK stal účastníkom konania o preskúmaní rozhodnutia Krajského stavebného úradu v Bratislave č. A/2007/1095/KIZ o umiestnení skládky v Pezinku zo dňa 7. mája 2007 mimo odvolacieho konania.
* BSK nebol prizvaný pri tvorbe Programu odpadového hospodárstva SR 2011-2015, v roku 2012 sa bude pripravovať obdobný program pre kraje.

|  |  |
| --- | --- |
| **Cyklodoprava** | * vytvorenie cyklomapy všetkých existujúcich a pripravovaných cyklotrás a ich kategorizácia podľa účelu využitia, * podpora sprístupnenia cyklochodníkov cez VO Záhorie, * preznačovanie cyklochodníkov podľa medzinárodných   noriem,   * pravidelné víkendové cyklojazdy v regióne BSK, |

* Kompletná cyklomapa so všetkými trasami sa predpokladá najneskôr do konca roka 2013. Jedným z prvých krokov bolo v roku 2011 vydanie cyklobrožúry v troch jazykových mutáciách (SK,HU,DE) s piktogramami – zaujímavosti v kraji.
* Na sprístupnenie cyklochodníkov cez VO je potrebný súhlas Ministerstva obrany, s ktorým sa primárne riešil projekt *„Za mostom“.*
* V roku 2011 bol na území BSK kompletne preznačená „Moravská cyklotrasa“, ktorá je súčasťou medzinárodnej cyklotrasy Eurovelo 13.
* Propagačné cyklojazdy sa uskutočňujú pravidelne v rámci Európskeho týždňa mobility, v tomto roku sa pripravujú okrem toho tri poznávacie cyklojazdy pre verejnosť po regióne zo štartom v II.Q.

|  |  |
| --- | --- |
| **Kvalitná infraštruktúra, cestná sieť v správe BSK a zodpovedná krajinotvorba** | * spracovanie územného generelu dopravy, * schválenie nového územného plánu regiónu, * ochrana vinohradov, * zvyšovanie prostriedkov do obnovy a rekonštrukcie ciest v správe BSK, * podpora zámerov a opatrení na odľahčovanie dopravy v okresných mestách BSK, * nasvietenie prechodov pre chodcov na komunikáciách v správe BSK |

* Územný generel dopravy obstaral BSK v roku 2011, prebieha jeho spracovanie, v júni 2011 bolo prezentované zadanie k ÚP.
* V januári 2012 prebiehajú stretnutia s predstaviteľmi miest a obcí BSK k územnému plánu regiónu a k územnému generelu dopravy.
* BSK po konferencii *„Vinohrady vec verejná“* pripravilo memorandum o ochrane vinohradov, to je pripravené na podpis partnerov.
* Schválený rozpočet predpokladá zvyšovanie prostriedkov do opravy ciest, nárast oproti roku 2011 je viac ako o 3,6 mil. EUR.
* Odľahčenie dopravy v okresných mestách sa plánuje pri integrácii osobnej dopravy formou záchytných parkovísk pri budovaní prestupných terminálov.
* Nasvietenie prechodov pripraví RCB, návrh sa objaví v priebehu roka 2012.

|  |  |
| --- | --- |
| **STRATEGICKÉ ZÁMERY** | **PROGRAMOVÉ CIELE** |

|  |
| --- |
| **B E Z P E Č N O S Ť** |

|  |  |
| --- | --- |
| **Vytvorenie fondu pre mimoriadne situácie** | * príprava modelu fondu a jeho fungovania v spolupráci s mestami a obcami regiónu, |

* Povodne v obciach Píla, Častá a Doľany v júni 2011 potvrdili oprávnenosť tohto cieľa.

Inšpiráciou je existencia a fungovanie fondu v Trnavskom samosprávnom kraji. Z dôvodu riešenia po povodňovej situácie sa v roku 2012 predpokladá oslovenie regionálnych združení obcí a mestských častí s ideou zriadenia fondu a následne vypracovaním štatútu. Reálne fungovanie sa predpokladá v roku 2013.

* V súvislosti s júnovými povodňami v Malých Karpatoch sa začali odborné konzultácie medzi obcami združenými v ZMOMR s cieľom vypracovania projektov na získanie prostriedkov protipovodňovej ochrany.

|  |  |
| --- | --- |
| **Informačný bezpečnostný systém** | * vypracovanie projektu včasného informovania obyvateľov   BSK pri živelných pohromách prostredníctvom mobilnej komunikácie, napríklad cez SMS, |

* Dňa 15.11.2011 sme na pôde BSK uviedli ako prvá samospráva na Slovensku vôbec bezplatnú aplikáciu pre smartphone, prostredníctvom ktorej sú užívatelia telefónov I-phone informovaní o dianí v kraji. Ich počet je aktuálne 1400 užívateľov. V ďalšej etape sa pripravuje aplikácia aj pre systém android, čím sa okruh užívateľov rozšíri. V priebehu roka sa očakáva aj posun v oblasti SMS po prerokovaní služby s operátormi.

|  |  |
| --- | --- |
| **Zvyšovanie bezpečnosti**  **vo vybraných lokalitách** | * v spolupráci s mestami a obcami vyjednávať so štátom o flexibilnom posilňovaní bezpečnostných zložiek v problémových lokalitách BSK, * podpora projektu zakúpenia špeciálnej záchrannej lode pre HaZZ zasahujúcej pri povodniach a haváriách na Dunaji a Morave, |

* Dňa 30.08.2011 požiadal verejne predseda BSK predstaviteľov miestnej samosprávy Devínskej Novej Vsi, aby urobili všetky kroky potrebné k zachovaniu prítomnosti príslušníkov PZ SR v danej mestskej časti z dôvodu bezpečnostnej situácie. Neuspokojivá situácia zo strany BSK pretrváva v okrese Malacky a z toho dôvodu bude naďalej vyvíjať tlak na posilnenie prítomnosti v tomto okrese.
* Projekt lode bol s podporou BSK schválený a loď v hodnote do 350 tisíc EUR z projektu CARESS bude mať HZZ k dispozícii do konca roka 2013 v rámci Programu cezhraničnej spolupráce Slovenská republika – Rakúsko 2007 – 2013.

|  |  |
| --- | --- |
| **Inteligentný dopravný informačný systém** | * v spolupráci s PZ SR vytvorenie informačného systému aktuálnej dopravnej situácie v kraji, |

* Prvé návrhy riešení sa predpokladajú koncom II.Q.2012. Do teraz sa uskutočnili len informatívne stretnutia na úrovni predsedu BSK a KRPZ. Spolupráca na projekte sa predpokladá s hlavným mestom.

|  |  |
| --- | --- |
| **Koncepcia preventívno -bezpečnostných opatrení** | * vypracovanie postupov v špecifických prípadoch ako sú povodne, * pravidelné bezpečnostné preventívne opatrenia na stredných školách najmä v súvislosti s drogami, rizík sociálnych sietí a podobne, |

* Podrobná správa na úseku krízového riadenia bude prejedávaná 27.01.2012 na Zastupiteľstve BSK. V roku 2011 bol vypracovaný dokument *„Zameranie činností pre subjekty v zriaďovateľskej pôsobnosti BSK na úseku POSOVP prípravy na poskytovanie prvej pomoci , CO, obrany a OUTS v roku 2011“.* V tom istom roku sa na BSK dňa 21.01.2011 konalo špeciálne cvičenie so záchrannými a bezpečnostnými zložkami a MODRÝM ANJELOM zameranú na špeciálnu psychologickú pomoc v extrémne náročnom prostredí.
* Odbor školstva, mládeže a športu organizoval pre učiteľov stredných škôl v spolupráci s PZ SR počas roka 2011 konferencie zamerané na bezpečnosť internetu v prostredí stredných škôl spolu s protidrogovou prevenciou na školách 25.01.2011. Následne 08.02.2011 prezentáciu o bezpečnom internete so združením OVCE.SK na Gymnáziu L. Novomeského. Okrem toho BSK spoluorganizoval pre 300 študentov 21.11.2011 prednášku o rizikách bulímie a anorexie v rámci projektu *„Kričíme telom“.*

|  |
| --- |
| **E U R O A G E N D A** |

|  |  |
| --- | --- |
| **STRATEGICKÉ ZÁMERY** | **PROGRAMOVÉ CIELE** |

|  |  |
| --- | --- |
| **Rešpektované zastúpenie BSK v Bruseli** | * rozbehnutie stáleho zastúpenia BSK v Bruseli, * systém vyhodnocovania efektivity zastúpenia BSK v Bruseli |

* BSK otvorila svoje zastúpenie v Bruseli 01.07.2011 na adrese Rue Breydel 40, 1040 Brusel. V priebehu roka 2012 bude spustená samostatná webstránka zastúpenia. Hodnotenie akcií a aktivít zastúpenia bude pripravené koncom roka 2012. Financovanie kancelárie je zabezpečené v rámci podprogramu 1.3.3.

|  |  |
| --- | --- |
| **Efektívne získavanie prostriedkov z externých**  **zdrojov** | *•*cyklomost Devínska Nová Ves – Schlosshof,  •podpora budovania nových cyklotrás,  - obnova Moravskej cyklotrasy,  - cyklochodník Jurava, koordinácia prepojenia  Malokarpatskej a Dunajskej cyklotrasy,  •obnova bunkrov na Moravskej cyklotrase – projekt Za mostom  •spustenie projektu cyklotrasy po sakrálnych pamiatkach Sacra Velo,  •udržanie a prehĺbenie operačného programu INTERACT a projektu ENPI,  •spravodlivejšie prerozdeľovanie prostriedkov z EU aj pre región BSK v novom programovom období, |

* Na základe uznesenia č. 61/2011 v materiáli s názvom *„Dohoda o výstavbe oceľového mosta v rámci projektu „CYCLOMOST II“* medzi Bratislavským samosprávnym krajom a Spolkovou krajinou Dolné Rakúsko sa začala výstavba cyklomosta ponad riekou Morava.
* Návrh na schválenie predloženia žiadosti o NFP v rámci výzvy OPBK za účelom realizácie projektu *„Revitalizácia cyklotrasy EUROVELO 13 v úseku Devín – Vysoká pri Morave“,* pripravený na podanie 27.1.2012 do Zastupiteľstva BSK. Projektová dokumentácia je pripravená. Rozpočet projektu 1 000 000 EUR; z toho: 850 000 EUR (ERDF), 100 000 EUR (štátny rozpočet), 50 000 EUR (BSK).
* Návrh na schválenie Dohody o partnerstve k projektu *„Za mostom“* spolufinancovaného z prostriedkov Programu cezhraničnej spolupráce Slovenská republika – Rakúsko 2007 – 2013 pripravený na podanie 27.1.2012 do Zastupiteľstva BSK “. Predpokladané spolufinancovanie BSK min. 5% z celkových oprávnených výdavkov, čo pri celkovej sume nákladov na revitalizáciu vo výške cca 165 780 € predstavuje min. 8 289 €.
* Cyklochodník Jurava spájajúci Mestskú časť Bratislava - Rača, Mestskú časť Bratislava – Vajnory a obec Svätý Jur, ktorý je súčasťou stavby Malokarpatsko – Šúrska magistrála. Združenie obcí JURAVA má pripravenú kompletnú projektovú dokumentáciu a plánuje podať žiadosť o NFP v operačnom programe Bratislavský kraj – opatrenie 1.1. Regenerácia sídel aktivita 1.1.3 Zachovanie a obnova prírodného dedičstva a podpora cyklistických trás s cieľom rozvoja cestovného ruchu.
* Uznesením č 69/2011 v rámci dokumentu *„Návrh na schválenie vstupu Bratislavského samosprávneho kraja ako partnera do projektu“* je BSK pripravený vstúpiť do projektu Sacra Velo naplánovanými aktivitami. Realizácia projektu nezačala z dôvodu chýbajúcich finančných prostriedkov na maďarskej strane a teda nemožnosti financovať projekt.
* Počas rotujúceho predsedníctva partnerov CENTROPE, BSK ako predsedajúci partner usporiadal politickú konferenciu. *Témy politickej konferencie boli „Podpora rozvoja a prístupnosti infraštruktúry“* a *„Spoločná akcia s cieľom naplno využiť programové obdobie 2014-2020“.* Téma nového programového obdobia sledovala efektívnejšie čerpanie prostriedkov z EÚ, spravodlivejší prístup rozvinutých regiónov k oprávnenosti výdavkov a nastolenia pevnejšej spolupráce medzi CENTROPE partnermi v novovytvorenej Dunajskej stratégií. Na dosiahnutie týchto cieľov sa vrcholní politici regiónov a miest CENTROPE regiónu dohodli na: 1. premietnutí priorít CENTROPE regiónu do cezhraničných programov v prípade BSK programy SK-AT a SK-HU, 2. Užšej spolupráci medzi partnermi CENTROPE regiónu a inštitucionálnou výstavbou Dunajskej stratégie, ktorá je vybudovaná na národnej úrovni pre dosiahnutie synergických efektov naprieč stratégiami a zámermi partnerov CENTROPE regiónu, 3. na spoločnom presadzovaní zmeny mechanizmu EÚ v meraní výkonnosti regiónov pre lepšie reflektovanie nie len ekonomiky ale aj životného štandardu obyvateľov, zároveň sa dohodli na spoločnom presadzovaní na národnej ako aj EÚ úrovni podporovať možnosť čerpania finančných prostriedkov z ERDF do infraštruktúry vzdelávacích, sociálnych a zdravotníckych systémov pre všetky typy regiónov (rozvinuté, prechodné, rozvojové)

|  |  |
| --- | --- |
| **STRATEGICKÉ ZÁMERY** | **PROGRAMOVÉ CIELE** |

|  |
| --- |
| **V Z D E L Á V A N I E** |

|  |  |
| --- | --- |
| **Vznik centier znalostí a inovácií** | * zintenzívniť spoluprácu s podnikateľským sektorom v BSK a ich zainteresovanie do odborného vzdelávania, * v spolupráci so zamestnávateľmi vytvoriť vybrané centrá odbornej prípravy, * vytvorenie projektu celoživotného vzdelávania s dôrazom na seniorov v BSK, |

* Spolupráca škôl sa zintenzívňuje najmä v súvislosti s prípravou vytvorenia centier odbornej prípravy a to so Zväzom automobilového priemyslu, Zväzom stavebného priemyslu a Slovenskej  poľnohospodárskej a potravinárskej komory. V rámci Krajskej rady odborného vzdelávania sa pravidelne zúčastňujú okrem vyššie uvedených zamestnávateľov ešte AZZZ SR, RÚZ a  Slovenská komora medicínsko-technických laborantov.
* Pre členov SOPK zorganizoval BSK dňa 09.11.2011 v priestoroch Kaštieľa Malinovo prezentačné stretnutie za účasti vybraných odborných škôl s cieľom predstavenia zámeru obnovy kaštieľa ako aj výcvikového strediska služieb študentov BSK.
* V spolupráci so zamestnávateľmi a odbornými školami boli vytipované 3 centrá odbornej prípravy a to na SOŠ automobilová J. Jonáša pre potreby automobilového priemyslu, SOŠ Hlinická pre potreby elektrotechnického priemyslu a Spojená škola Ivánka pri Dunaji pre potreby poľnohospodárskeho priemyslu. Zastupiteľstvo bude prerokovávať návrh do konca II.Q 2012, vznik centier sa predpokladá už v septembri 2012.
* Rok 2012 je Európskym rokom aktívneho starnutia a solidarity medzi generáciami a BSK pripravuje pre seniorov niekoľko aktivít, do ktorých je zaradené aj celoživotné vzdelávanie, ich sumár bude známy do konca februára.

|  |  |
| --- | --- |
| **Vytvorenie uceleného systému posudzovania kvality škôl v BSK** | * vypracovanie kritérií pre posudzovanie kvality 8 ročných gymnázií ako aj odborných škôl, * navrhnúť opatrenia voči dramatickému poklesu žiakov na odborných školách, |

* Zastupiteľstvo BSK schválilo dňa 15.12.2010 *„Návrh splnomocnenia predsedu BSK“* iniciovať legislatívne zmeny v zákone č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov tak, aby viedli k vytvoreniu efektívneho a funkčného modelu fungovania osemročných gymnázií v Bratislavskom samosprávnom kraji, ktorý bude zohľadňovať verejný záujem všetkých občanov Bratislavského kraja. Zároveň v rámci diskusie o budúcnosti gymnázií navrhla Ministerstvu školstva SR v rámci pripomienok, aby záujemcov o štúdium na 8 ročných gymnáziách testovali spôsobom Monitor.
* Odborné školy sa pravidelne zúčastňujú aktivít BSK, čím sa popularizuje ich zameranie napríklad pri cateringových službách, kultúrnych programoch, rôznych prezentáciách a podobne. Dňa 13.01.2012 sa po prvýkrát predstavilo 33 odborných škôl BSK na celodennej prezentačnej a náborovej kampani v Nákupnom cente Avion ako jeden z nástrojov získavania študentov.
* Okrem toho sa školy zúčastňujú pravidelne prezentačných výstav JUVIR a organizujú dni otvorených dverí vo vlastnej réžii.

|  |  |
| --- | --- |
| **Zlepšenie platových a sociálnych podmienok učiteľov** | * vytipovanie objektu pre tzv. učiteľské byty a realizácie projektu bytov, * vypracovanie motivačného systému odmeňovania učiteľov, |

* Objekt určený na učiteľské byty je vytipovaný na Vranovskej ul. č. V prípade, že sa uvoľnia priestory na školskom internáte Vranovská 2 po odchode Evanjelického lýcea z budovy (3 poschodia), môžu tu vzniknúť ubytovacie kapacity. Na každom z týchto poschodí je 7 tried, ktoré boli vytvorené zo 7 dvojizbových buniek zbúraním priečky medzi izbami. Sanitárne uzly na každej bunke boli zachované. Spätným vybudovaním priečky medzi izbami sa vytvorí bytová jednotka s dvoma miestnosťami so sanitárnym uzlom. Boli vymenené okná a priestory sú udržiavané.
* Už teraz školy vo vlastnej réžii poskytujú ubytovanie pedagógom, podľa informácií v súčasnosti takto býva na internátoch škôl v pôsobnosti BSK približne 90 pedagogických a nepedagogických zamestnancov. Tu sú len 2 príklady :
* **SOŠ obchodu a služieb S. Jurkoviča, Sklenárova 1** v priestoroch, ktoré predtým využívala na odborný výcvik, rozčlenila triedy, vybudovala sociálne zariadenie a tak vytvorila na ubytovanie 4 izby – 2 dvojposteľové a 2 jednoposteľové. Výška poplatku je 100,-€ na osobu.
* **SOŠ elektrotechnická, Rybničná 59** poskytuje školnícky 2-izbový byt jednému zo svojich pedagógov za úhradu 104,42 €. Okrem toho v administratívnej budove, ktorú prenajíma škola komerčne, sú ubytovaní ďalší 4 pedagogickí pracovníci – jeden hradí 33,19 € a traja 59,75 €.

Podrobný materiál bude prerokovaný aj na Zastupiteľstve BSK.

* V roku 2012 sa riaditeľom škôl v pôsobnosti BSK zvýši plat v priemere o 14% v závislosti od kritérií, ktoré zohľadňujú veľkosť školy, počet žiakov, využívanie súčastí školy, aktivity školy, hospodárenie školy, jej angažovanosť v projektoch, spolupráca so zriaďovateľom, angažovanosť na mimoškolských aktivitách a efektívne hospodárenie s finančnými prostriedkami. Zvýšením bude BSK vytvárať tlak na vedenie školy aby zvyšoval platy aj učiteľom. Na zvýšenie platov učiteľom je v roku 2012 vyčlenených 100 tisíc eur a v roku 2013 to bude 300 tisíc EUR. Zvýšenie je zakomponované v Programe č.8.
* V investičnom pláne na rok 2012 je zahrnutá projektová dokumentácia pre rekonštrukciu plavárne SOŠ Na pántoch a počíta sa s rekonštrukciou vodovodnej prípojky. Celkové náklady sa počítajú na 130 tisíc EUR. V tejto súvislosti bol na BSK predložený poslanecký návrh k projektu znižovania energetických výdavkov tej istej školy.
* V rozpočte na rok 2012 je v rámci podprogramu 9.1. vytipovaných 16 areálov stredných škôl, ktoré je možné revitalizovať. Ešte v závere roka 2011 bol urobený zúžený výber areálov, ktoré by mohli byť revitalizované v I. etape a sú teritoriálne vyvážené a zároveň by mohli byť variabilné z hľadiska potrieb, veľkosti a umiestnenia. Na úrovni riaditeľa úradu a odboru školstva boli odporučené tieto areály :
* SPŠ elektrotechnická K. Adlera 5, Bratislava – Dúbravka (BA IV)
* Gymnázium Einsteinova 35, Bratislava- Petržalka (BA V)
* Gymnázium L. Novomeského Tomášikova 2, Bratislava – Ružinov (BAII)
* Obchodná akadémia Račianska 107, Nové Mesto (BA III)
* SOŠ vinársko – ovocinárska Kostolná 3, Modra (Pezinok)
* Spojená škola SNP 30, Ivánka pri Dunaji (Senec)

|  |  |
| --- | --- |
| **Pravidelné zvyšovanie prostriedkov do obnovy škôl a školských areálov** | * každoročne obnova 1 vybranej školy a 1 vybraného školského areálu, * postupné znižovanie energetických výdavkov na prevádzku škôl a školských zariadení (zatepľovanie, energetická regulácia vykurovania a pod.), |

|  |  |
| --- | --- |
| **STRATEGICKÉ ZÁMERY** | **PROGRAMOVÉ CIELE** |

|  |
| --- |
| **K U L T Ú R A A  C E S T O V N Ý R U CH** |

|  |  |
| --- | --- |
| **Mapa pamiatok, objektov, osobností a udalostí** | * podpora tradičných a kultúrnych spoločenských podujatí v regióne,   + aktívna účasť na budovaní povedomia o histórii   + cena Samuela Zocha,   + príprava projektu výučby o dejinách župy ako doplnkového predmetu na školách v BSK -   + spolupráca s hlavným mestom a mestskými časťami na podujatiach v Bratislave,   + október mesiac kultúry pre Seniorov, * projekt revitalizácie parku v Malinove, |

* BSK okrem tradičných podujatí ako Jablkové hody, Obliehanie Bratislavy, Slovenské piesky, Vinobrania v Pezinku, Modre a Rači, hodové slávnosti a podobne prišiel v roku 2011 s konceptom Župnej jesene, ktorá by zastrešila všetky akcie od leta do konca roka, kedy bývajú akcie, ktoré patria ku koloritu BSK a jeho špecifikám.
* BSK sa stáva spoluorganizátorom a podporovateľom projektov, ktoré odkrývajú našu minulosť ako je Stratené mesto, Záchrana viedenskej električky, Štúrova dumka a podobne. Okrem toho prostredníctvom VZN a formou propagácie podporuje vydávanie kníh, ktoré sa venujú dejinám regiónu. V roku 2011 podporil BSK vydanie 8 publikácií.
* Ocenenia BSK a cena S. Zocha sa stáva vrcholovou kultúrnou akciou, čoho dôsledkom je aj rastúci počet nominácií, nárast o 20% oproti roku 2010.
* V roku 2012 sa pripravuje koncept doplnkového učiva o dejinách BSK pre stredné školy.
* BSK spolupracuje s hlavným mestom na tradičných podujatiach, v roku 2011 to bol Bratislavský bál, Kultúrne leto, Silvester, podpora ľadovej plochy Na Hlavnom a Hviezdoslavovom námestí.
* V roku 2011 pripravilo BSK špeciálne akcie pre seniorov a to Olympiádu seniorov, voľné predstavenie v Divadle Aréna, vianočné predstavenie pre DSS Rača.
* Návrh uznesenia na rokovanie Zastupiteľstva  BSK 27.01.2012 na schválenie predloženia žiadosti o NFP v rámci výzvy OPBK za účelom realizácie projektu *„Revitalizácia národnej kultúrnej pamiatky – Park v Malinove“.* Predpokladaná spoluúčasť BSK min. 5% z celkových oprávnených výdavkov, čo pri celkovej sume nákladov na revitalizáciu vo výške cca 1 mil. EUR predstavuje min. 50 000 EUR. Predpokladaný investičný zámer bude realizovaný, po výbere dodávateľa požadovaných prác, v období od septembra 2012 do septembra 2013.Uskutočnili sa dve prezentácie zámerov obnovy parku a kaštieľa.

|  |  |
| --- | --- |
| **Vytvorenie galérie BSK v Kupeckého dome** | * príprava projektovej dokumentácie a obnova Kupeckého domu, |

* Žiadosť o dotáciu s názvom *„Záchrana a obnova NKP "Dom pamätný - rodný dom Jána Kupeckého"* predložená 21.12.2011 na MKSR v rámci výzvy programu „Obnovme si svoj dom“. Celkový rozpočet projektu: 169 420,10 EUR, spolufinancovanie BSK: 22 781,50 EUR, t. j. 13%, pričom požadovaná dotácia je 146 638,60 EUR. Realizácia investičného zámeru, po výbere dodávateľa požadovaných prác je plánovaný na apríl - december 2012.

|  |  |
| --- | --- |
| **Vytvorenie galérie v synagóge Senec** | * získať synagógu do majetku BSK a pripraviť projekt obnovy synagógy, |

* Uznesením č. 98/2011 s názvom *„Návrh na schválenie odkúpenia národnej kultúrnej pamiatky synagóga v Senci do vlastníctva Bratislavského samosprávneho kraja za účelom zriadenia regionálnej galérie v regióne Podunajsko“* schválená kúpa NKP synagóga do vlastníctva BSK. V súčasnosti je kúpna zmluva na podpise predávajúceho, t. j. ÚZŽNO v SR.

|  |  |
| --- | --- |
| **Vytvorenie krajskej organizácie CR** | * založenie a podpora fungovania a činnosti organizácie s cieľom podpory turizmu ako významného hospodárskeho odvetvia, |

* Vytvorenie organizácie je predmetom rokovania Zastupiteľstva BSK 27.01.2011

|  |  |
| --- | --- |
| **Vytvorenie funkčného systému destinačného manažmentu na území BSK** | * schválenie projektu destinačného manažmentu, |

* Dňa 15.04.2011 bola Zastupiteľstvom BSK schválená *„Dohoda medzi vedúcim partnerom a partnerom projektu v rámci programu cezhraničnej spolupráce Slovensko – Rakúsko“*. Jej súčasťou je príloha so zadefinovanými aktivitami, ktoré prebiehajú od januára 2012, v regióne bude organizovaných 8 workshopov zameraných na výmenu skúseností v oblasti podpory turistického ruchu.

|  |  |
| --- | --- |
| **Stratégia kultúrnych podporných programov a ochrany kultúrneho a historického dedičstva** | * v rámci dotačného systému BSK   - obnova najmä národných kultúrnych pamiatok v BSK  - podpora festivalov a nových aktivít   * rekonštrukcia Bábkového divadla, * rekonštrukcia kaštieľa MOS Modra a Malinova, |

* BSK sa účastní obnovy pamiatok formou podpory prostredníctvom VZN č. 8/2005, len v roku 2010 BSK prispelo na obnovu sakrálnych pamiatok sumou 17 700 EUR, v roku 2011 15 000 EUR.
* Okrem festivalu Kamenný mlyn sa v roku 2012 počíta s účasťou BSK na koncerte Pocta slobode, prostredníctvom VZN č.8/2005 sa podporili napríklad Anasoft litera.
* Rekonštrukcia Bábkového divadla je zakomponovaná v rozpočte v podprograme 10.3.3.
* MOS Modra má spracované odborné posudky (geologický a statický) oporného múra.
* Kaštieľ v Malinove – prezentácia zámeru obnovy a budúceho využitia investorom v novembri 2011, žiadosť o vydanie rozhodnutia k zámeru obnovy NKP predložená na KPÚ 7.12.2011.

|  |  |
| --- | --- |
| **Systém prezentácie kultúry BSK** | * vydanie reprezentatívnej publikácie o BSK, * Dni európskeho kultúrneho dedičstva, * prezentácia BSK v rámci EU a V4, * štart projektu Stratené mesto, * zadefinovanie kľúčových reprezentačných kultúrnych projektov BSK, * vydanie publikácie venovanej rodu Pálffyovcov * zjednotenie označenia pamiatok BSK, |

* Všetky aktivity sú zahrnuté do rozpočtu v rámci Programu č.10.
* Projekt Stratené mesto podporil BSK rozhodnutím Zastupiteľstva BSK sumou 12 tisíc EUR na projektovú dokumentáciu. Okrem toho sa v tejto súvislosti na pôde BSK 07.12.2011 konal seminár *„Budúcnosť židovského historického dedičstva v regióne BSK*“.

|  |  |
| --- | --- |
| **Proporčné inštitucionálne zastúpenie kultúry v BSK** | * vypracovanie návrhu zastúpenia MOS aj na Záhorí (Stupava kaštieľ) a Senecku (Malinovo) |

* Návrh sa predpokladá v priebehu roka 2012.

|  |  |
| --- | --- |
| **STRATEGICKÉ ZÁMERY** | **PROGRAMOVÉ CIELE** |

|  |
| --- |
| **Š P O R T A  V O Ľ N Ý Č A S** |

|  |  |
| --- | --- |
| **Systém poskytovania športových plôch pre verejnosť, záujmovú činnosť mládeže a komerčnú sféru** | * pasportizácia areálov a telocviční v školských zariadeniach,   prípadne iných areálov a plôch inštitúcií v pôsobnosti BSK vhodných na športové a rekreačné využitie pre verejnosť,   * pasportizácia a vyhodnocovanie aktivít športovej činnosti na   školách BSK,   * návrh modelu centrálneho spravovania areálov BSK,   + sprístupnenie vhodných areálov verejnosti, |

* + Pasport bude k dispozícii do konca II.Q 2012, rovnako aj s prehľadom športovej činnosti, od ktorého sa bude odvíjať prípadný návrh na centrálnu správu a prevádzku týchto objektov.
  + Vyhodnotenie aktivít škôl je súčasťou kritérií odmeňovania riaditeľov v časti „Vzdelávanie“.
  + Model a vytipovanie areálov bude predložený Zastupiteľstvu najneskôr v roku 2013.

|  |  |
| --- | --- |
| **Využitie pozemkov v Petržalke na športové účely** | * participovať na projekte Národného futbalového štadióna, |

* Zastupiteľstvo BSK schválilo 15.12.2010 „*Návrh na prípravu projektu Reprezentačného futbalového štadióna“*, uznesením č.98/2010 dali poslanci mandát predsedovi BSK rokovať s predstaviteľmi Slovenského futbalového zväzu o príprave projektu a výstavbe Reprezentačného futbalového štadióna na pozemkoch Bratislavského samosprávneho kraja v Petržalke. Pozemky boli expertmi UEFA odporučené ako najvyhovujúcejšie spomedzi posudzovaných. Ministerstvo školstva zverejnilo v závere roka 2011 zámer ako by sa mal výber lokality a prevádzka štadióne realizovať.

|  |  |
| --- | --- |
| **Podpora športových aktivít a obnovy športových plôch** | * pravidelné zvyšovanie prostriedkov na podporu športových aktivít * projektový zámer na obnovu areálu J. Adlera v Dúbravke   + vybudovanie školského ihriska Senec   + rekonštrukcia a sprístupnenie plavárne pre verejnosť v SOŠ Na Pántoch |

* Rozpočet predpokladá navyšovanie prostriedkov do oblasti športu, v roku 2012 je v rozpočte pre Program 9 určených cez 487 tisíc EUR, na rok 2013 je to 519 500 EUR.
* Areál J. Adlera je medzi preferovanými projektmi revitalizácie školských areálov.
* Obnova plavárne SOŠ Na pántoch a jej sprístupnenie je zahrnutá v časti „Vzdelávanie“.

|  |  |
| --- | --- |
| **STRATEGICKÉ ZÁMERY** | **PROGRAMOVÉ CIELE** |

|  |
| --- |
| **I N F O R M A T I Z Á C I A** |

|  |  |
| --- | --- |
| **Univerzálny informačný systém obcí a miest prepojený s BSK** | * vytvorenie softwaru, ktorý by centralizoval informácie o aktuálnom spoločenskom a kultúrnom dianí v mestách a obciach v BSK, |

* Vytvorenie softwaru sa predpokladá z programu „Informatizácia“. Zatiaľ informácie posielajú obce mailom na vyžiadanie.

|  |  |
| --- | --- |
| **Transparentný úrad** | * elektronizácia verejnej správy,   + internetová TV BSK,   + zverejňovanie stanovísk BSK k veľkým investičným stavbám   a k Správam o hodnotení vplyvov na ŽP od roku 2006,   * zverejňovanie obsadenosti sociálnych zariadení   v pôsobnosti BSK a u neverejných poskytovateľov , ktorí majú zmluvu s BSK,   * sprístupnenie archívu verejných obstarávaní a výberových konaní na stránke BSK, * aktualizácia Geoportálu, |

* Plnenie je závislé od programu „Informatizácia“.
* Model internetovej TV sa predpokladá v spolupráci s niektorou s odborných škôl BSK, ktorá má v tejto oblasti vzdelávací program a to v priebehu roka 2012.
* Pravidelné priame prenosy zo Zastupiteľstva BSK sú prenášané internetom na stránke BSK a tu sú aj archivované.
* Po vybratí optimálneho modelu začne BSK zverejňovať tieto informácie v priebehu roka 2012.
* Aktualizácia Geoportálu prebieha priebežne.

|  |
| --- |
| **Z D R A V O T N Í C T V O A  S O C I Á L N E S L U Ž BY** |

|  |  |
| --- | --- |
| **STRATEGICKÉ ZÁMERY** | **PROGRAMOVÉ CIELE** |

|  |  |
| --- | --- |
| **Mapa zdravotníckej a sociálnej starostlivosti v kraji** | * štart elektronickej mapy s ambulanciami, lekárňami a DSS v kraji, * zverejňovanie obsadenosti sociálnych zariadení v pôsobnosti BSK a u neverejných poskytovateľov , ktorí majú zmluvu s BSK, * postupná deinštitucionalizácia a debarierizácia zariadení sociálnych služieb, |

* V rámci úprav na webstránke sa počíta s dôrazom na oblasť zdravotníctva v zmysle lepšej dostupnosti a prehľadnosti.
* Podklady s adresárom sú postupne pridávané do aplikácie pre smartpohny a geoportálu, prehľadná sieť bude spracovaná aj graficky na webstránke najneskôr do polovice roku 2012.

|  |  |
| --- | --- |
| **Systém opatrení na zlepšovanie zdravotného stavu obyvateľov BSK** | * projekt preventívnej prehliadky a kardiovaskulárneho vyšetrenia stredoškolskej mládeže BSK, |

* Projekt beží a jeho ukončenie bude v roku 2012. Aktuálne sa do neho zapojilo 5 tisíc stredoškolákov a podľa harmonogramu sú robené odbery a spracúvajú sa priebežne dotazníky.
* Otvorenie zrekonštruovaných operačných sál prebehlo 17.01.2011.
* Väčší dôraz sa v roku 2012 bude dávať na webstránku a informačné nosiče BSK.

|  |  |
| --- | --- |
| **Rozvoj poliklinickej starostlivosti v BSK** | * + vypracovanie modelu modernej polikliniky v Karlovej Vsi,   + optimalizácia poliklinickej starostlivosti na území BSK, |

|  |  |
| --- | --- |
| **Zlepšovanie vybavenosti a služieb poskytovaných v zdravotníckych zariadeniach na území BSK** | * modernizácia Nemocnice s poliklinikou Malacky * zvýšenie informovanosti o zdravotníckych službách v BSK |

* Zastupiteľstvo BSK schválilo 24.06.2011 *„Zámer rozvoja poliklinickej starostlivosti v objektoch BSK“*, Na základe uvedeného sa predkladá zámer dlhodobého nájmu zdravotných stredísk a Polikliniky Karlova Ves s podmienkou určenia nájomného vo výške zohľadňujúcej ekonomické náklady (odpisy, poistenie, daň z nehnuteľnosti, „čisté nájomné“) s možnosťou nájomcu odpisovať vykonané technické zhodnotenie predmetu nájmu, doba nájmu 25 rokov (30 rokov), povinnosť nájomcu investovať do predmetu nájmu v podobe rekonštrukcie, resp. veľkej opravy, dodržanie účelu nájmu – poskytovanie zdravotnej starostlivosti.

**Stanoviská komisií Zastupiteľstva BSK**

**Bod : „Informácia o postupe v projekte „Záchrana Viedenskej električky“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované / Nezapracované** |
| Komisia zdravotníctva a sociálnych vecí | Odporúča zobrať na vedomie Z BSK. | Prítomní 4  Za 4  Proti 0  Zdržal 0  Nehlasoval:0 |  |  |
| Komisia dopravy | Odporúča zobrať na vedomie Z BSK. | Prítomní 8  Za 8  Proti 0  Zdržal 0  Nehlasoval:0 |  |  |
| Komisia európskych záležitostí, regionálnej spolupráce a cestovného ruchu | Odporúča Z BSK zobrať na vedomie predložený materiál. | Prítomní 5  Za 5  Proti 0  Zdržal 0  Nehlasoval:0 |  |  |
| Komisia kultúry | Berie na vedomie a odporúča a odporúča ho prerokovať v Z BSK. | Prítomní 6  Za 6  Proti 0  Zdržal 0  Nehlasoval:0 |  |  |
| Komisia regionálneho rozvoja, územného plánovania a životného prostredia | Berie na vedomie a odporúča Z BSK zobrať na vedomie predložený materiál. | Prítomní 7  Za 7  Proti 0  Zdržal 0  Nehlasoval:0 | -Presunúť časť o konzultáciách ZMOMR k protipovodňovým opatreniam v Malých Karpatoch do časti „Bezpečnosť“.  -Doplniť stanovisko BSK k Programu odpadového hospodárstva v časti „Doprava“.  -Preformulovať časť „Obchvat Sv. Jura, Pezinku a Modry“ v časti „Doprava a územné plánovanie“. | Zapracované  Zapracované  Zapracované |
| Komisia školstva, športu a mládeže | Odporúča predložiť na rokovanie Z BSK. | Prítomní 7  Za 5  Proti 0  Zdržal 2  Nehlasoval:0 | - Doplniť kritériá hodnotení riaditeľov škôl.  -Doplniť zoznam zamestnávateľov pri spolupráci s odbornými školami. | Zapracované  Zapracované |
| Finančná komisia | Berie na vedomie a odporúča Z BSK zobrať na vedomie predložený materiál. | Prítomní 5  Za 5  Proti 0  Zdržal 0  Nehlasoval:0 |  |  |

V stĺpci **zapracované / nezapracované pripomienky** uviesť či boli / neboli zapracované, ak nie, uviesť dôvod.