**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

27. januára 2012

…………………………………

**Informácia**

**o odstraňovaní následkov povodne v júni 2011 na cestách v správe BSK**

Materiál predkladá: Materiál obsahuje:

Ing. Pavol Frešo

predseda 1. Informáciu o odstraňovaní následkov povodne v júni 2011 na cestách v správe BSK

2. Uznesenie

3. Stanoviská komisií

Zodpovedný:

Ing. Ladislav Csáder

riaditeľ odboru dopravy

Spracovateľ:

Ing. Ladislav Csáder

riaditeľ odboru dopravy

Bratislava

január 2012

Návrh uznesenia

**UZNESENIE č. ........... / 2012**

zo dňa 27.1.2012

Zastupiteľstvo Bratislavského samosprávneho kraja po prerokovaní materiálu

**berie na vedomie**

Informáciu o odstraňovaní následkov povodne v júni 2011 na cestách v správe BSK

**Informácia o postupe odstraňovania následkov povodne z júna 2011 na cestách v správe BSK**

Povodeň v Malých Karpatoch 7. júna 2011 spôsobila na cestách v správe Bratislavského samosprávneho kraja rozsiahle škody, o ktorých bolo zastupiteľstvo informované na svojom zasadaní 24. júna 2011, takisto, ako aj o okamžitých opatreniach vykonaných Regionálnymi cestami Bratislava a.s.

Ihneď po klesnutí povodňovej hladiny sa prikročilo k odstraňovaniu následkov povodne, kde prvým krokom bolo vybudovanie náhradného premostenia na ceste II/502 cez potok Gidra, ktoré bolo spojazdnené už 11.júna 2011 – štyri dni po povodni.

Povodeň poškodila okrem tohto mosta aj rozsiahle úseky cesty III/5027 prechádzajúcej obcou Píla, cestu III/50210 nad obcou Doľany a most na ceste III/5029 v obci Budmerice.

Na ceste III/50210 nad obcou Doľany sa najprv dočasne sanoval most cez Podhájsky potok, aby bol umožnený prístup. Postupne sa dosypalo cestné teleso, upravili sa priekopy a okraje vozovky a opevnili sa svahy zárubnými múrmi v celkovej dĺžke 1500m. Opravilo sa, alebo nanovo vybudovalo celkovo 5 priepustov a rekonštruoval sa most cez Podhájsky potok.

Na ceste III/5027 v spodnej časti obce Píla sa na moste cez potok Gidra zhotovila nová vozovka, rímsy a príslušenstvo mosta zničené povodňou. Opevnili sa brehy potoka v okolí mosta, vybudoval sa nový oporný múr a rekonštruovala sa povodňou zničená vozovka s príslušenstvom.

Na ceste III/5027 v hornej časti obce Píla sa vybudovali nové oporné múry s dosypaním cestného telesa a vybudovaním novej vozovky s chodníkom a odvodnením.

Most na ceste II/502 cez potok Gidra sa budoval postupne pod dočasným premostením, ktoré umožňovalo nepretržitú prevádzku na ceste II/502 (s výnimkou ťažkej nákladnej dopravy) okrem dní 7. – 9. októbra 2011, keď sa muselo dočasné premostenie odstrániť pre montáž predpätých prefabrikátov nosnej konštrukcie. Premávka bola prerušená až krátko pred spojazdnením nového mosta pri dokončovacích prácach. Nový most bol daný do užívania 11. novembra 2011.

Všetky práce na odstraňovaní následkov povodne boli v priebehu novembra 2011 ukončené tak, že v oblasti je umožnený plný prístup, sú obnovené všetky inžinierske siete, zásobovanie vodou, plynom a elektrickou energiou. Je umožnená zimná údržba komunikácií a v plnom rozsahu obnovená verejná autobusová doprava.

Na jarné mesiace roku 2012 ostáva rekonštrukcia (zatiaľ v nutnom rozsahu sanovaného) mosta na ceste III/5029 cez potok Gidra v Budmericiach, pretože cesta III/5029 bola súčasťou obchádzkovej trasy pre prerušenú a obmedzenú premávku na ceste II/502.



Most na ceste II5027 v spodnej časti obce Píla



Nový oporný múr a nová vozovka s chodníkom v hornej časti obce Píla, obnovené inžinierske siete.



Novovybudovaný most na ceste II/502 cez potok Gidra



Cesta III/50210 nad obcou Doľany